O‘zbekistonga parvozlarni bajaruvchi xorijiy aviakompaniyalar tomonidan amalga oshirilayotgan parvozlar 2018 yilga nisbatan 2 barobarga ko‘payib, xalqaro yo‘nalishlarda amalga oshirilayotgan jami qatnovlarning 49 foizini tashkil qilmoqda. Foto: Kun.uz Transport vazirligi ma’lumotiga ko‘ra, joriy yilning 9 avgust kuni Qeshm Air aviakompaniyasi Tehrondan Toshkentga muntazam aviaqatnovlarni har chorshanba kunlari amalga oshirishi kutilmoqda. Shuningdek, Azal Airways aviakompaniyasi Boku-Samarqand-Boku yo‘nalishi bo‘yicha muntazam aviaqatnovlarni tiklamoqda. Reyslar har payshanba amalga oshiriladi. Bu yil aviareyslar soni haftasiga qariyb 800 taga yetdi.